laion/Wikipedia-Exotic huggingface dataset:
צ'ארלי וילסון (פוליטיקאי)

צ'ארלס א. וילסון הבן (באנגלית: .Charles A. Wilson Jr‏; 18 בינואר 1943 – 14 באפריל 2013) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת אוהיו בשנים 2007–2011. וילסון, שהיה חבר המפלגה הדמוקרטית, כיהן טרם היבחרו אל הקונגרס בבית המחוקקים המדינתי של אוהיו, תחילה בבית הנבחרים ולאחר מכן בסנאט. וילסון נולד בינואר 1943 בעיר מרטינס פרי (Martins Ferry) שבמזרח אוהיו, שוכנת על גבול אוהיו–וירג'יניה המערבית. בשנת 1967 היה לבוגר אוניברסיטת אוהיו ומכללת סינסינטי למדעי המוות. וילסון היה בעל עסק קטן ונשיא "בתי הלוויות וילסון" ו"חנות הרהיטים וילסון". בשנת 1996 נבחר לייצג את מחוז הבחירה ה-99 בבית הנבחרים של אוהיו. הוא גבר על ויליאם ל. תומאס בבחירות המקדימות של המפלגה הדמוקרטית עם 54% מהקולות. הוא נבחר מחדש בשנים 1998, 2000, ו-2002. בשנת 2004 פתח במסע בחירות אל הסנאט של אוהיו, אחרי שנציג המחוז המכהן מטעם המפלגה הדמוקרטית של מחוז הבחירה ה-30 הודיע על פרישתו. משנבחר וילסון בבחירות הכלליות עם 67% מקולות הבוחרים, הושבע לתפקידו בבית העליון של בית המחוקקים בינואר 2005. בשנת 2006 החליט חבר הקונגרס הדמוקרטי טד סטריקלנד לפרוש מבית הנבחרים האמריקאי לשם התמודדותו לתפקיד מושל אוהיו. וילסון החליט להתמודד על המושב הריק שהותיר אחריו סטריקלנד במחוז הקונגרס השישי של אוהיו. החוק במדינת אוהיו מחייב כי מועמד לקונגרס יגיש 50 חתימות מצד בוחרים במחוזו כדי להעפיל מלכתחילה אל הבחירות המקדימות. כאשר אימתה מועצת הבחירות של מחוז קולומביאנה את חתימותיו של וילסון, 46 בלבד מתוך 93 החתימות שהגיש וילסון נספרו כחתימות תקניות של בעלי זכות בחירה המתגוררים במחוז. לפיכך, שמו של וילסון לא הופיע על פתקי ההצבעה בבחירות המקדימות שהתקיימו ב-2 במאי. מטה הבחירות של וילסון פתח במערכה ציבורית, בסיוע הממסד הדמוקרטי ואיגודי עובדים, ושמו של וילסון אכן נרשם בפתקי ההצבעה בעקבות הלחץ הציבורי. הוא ניצח בפריימריז עם 66% מהקולות, ונבחר אל הקונגרס בנובמבר אותה שנה. לאחר השבעתו לקונגרס הצטרף וילסון ל"קואליציית הכלבים הכחולים", קבוצה של דדמוקרטים תמונים ושמרנים בקונגרס. בבחירות 2008 נבחר מחדש לתקופת כהונה שנייה, אך בבחירות האמצע שלאחר מכן הפסיד וילסון לביל ג'ונסון, יוצא חיל האוויר של ארצות הברית שניצח את וילסון במסגרת הישגים רבים של המפלגה הרפובליקנית בבחירות אמצע אלה. בנובמבר 2011, לקראת הבחירות ב-2012, שב וילסון לזירה הפויטית כדי להתייצב פעם נוספת מול ג'ונסון בבחירות. המירוץ בין השניים בשנה זו נחשב לתחרותי ביותר, והסקרים הצביעו על תחרות צמודה בין ג'ונסון לווילסון. ב-6 בנובמבר הפסיד וילסון לג'ונסון פעם נוספת. ב-14 באפריל 2013 הלך וילסון לעולמו, בן 70 במותו. מדיה וקבצים בנושא צ'ארלי וילסון בוויקישיתוף צ'ארלי וילסון, באתר המדריך הביוגרפי של הקונגרס של ארצות הברית (באנגלית) צ'ארלי וילסון, באתר "Find a Grave" (באנגלית) שירה ט. סנטר, Ohio: Charlie Wilson Poll Shows Tied Race With Bill Johnson, באתר Roll Call‏, 18 בספטמבר 2012 (באנגלית) דייוויד כהן, Ex-Rep. Charlie Wilson dies at 70, באתר פוליטיקו, 14 באפריל 2013 (באנגלית)
הוגו מפרובאנס

הוגו (880 - 10 באפריל 947) היה מלך איטליה בשנים 926–947. הוגו היה רוזן ארל (משנת 898) ורוזן פרובאנס (משנת 911) ונודע בעיקר בשל דרכו רצופת הנישואים כדי להגיע לכס המלך. באותם ימים היה רודולף השני (מדוכסות בורגונדיה) מלך איטליה. הוגו נשא את אמו של המלך לאשה, אחר נשא את בתו של המלך ואחרי כן את אלמנתו של המלך. גם אחיו נישא לבת אחרת של המלך ואילו בנו נישא לבת נוספת של המלך. מדיה וקבצים בנושא הוגו מפרובאנס בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
גרין לנטרן: סדרת האנימציה

גרין לנטרן: סדרת האנימציה (באנגלית: Green Lantern: The Animated Series) היא סדרת טלוויזיה אמריקאית בהנפשה ממוחשבת, שמבוססת על סדרת הקומיקס "גרין לנטרן" מבית DC קומיקס, כאשר זוהי הפקת הטלוויזיה הראשונה שמבוססת עליו. הסדרה הופקה על ידי DC Entertainment והאחים וורנר הנפשה עבור הרשת Cartoon Network. לאחר עונה אחת בת 26 פרקים ששודרה החל מ-3 במרץ 2012 עד ל-16 במרץ 2013, הסדרה בוטלה עקב נתוני מכירות צעצועים נמוכים ועקב ביקורות שליליות על סרט הלייב אקשן "גרין לנטרן". הסדרה דובבה לעברית בהפקת ענבר שטגר עזרא ושודרה בערוץ הילדים משנת 2013 ועד לשנת 2014. פקחים ירוקים: האל ג'ורדן, קילווג, גאי גרדנר פקחים: הסוכן הכתום, סינסטרו, אטרוסיטוס, ברודי ווקר קרול פריס שומרי היקום: גאנטת, סייד, אפה אלי אפסה הסדרה עוקבת אחר עלילותיו של האל ג'ורדן, הגרין לנטרן של סקטור 2814, ושל שותפו קילווג. ג'ורדן גונב חללית שנשלטת בידי בינה מלאכותית בשם איה ועורך מסע לכיוון גבולות החלל יחד עם קילווג. מדובר בקצה גבולות שליטתם של שומרי היקום, היכן שחברי חיל הפקחים הירוקים נהרגים בידי חיל הפקחים האדומים. מנהיגם של חיל הפקחים האדומים, אטרוסיטוס, רוצה לנקום בהם בעקבות השמדת עולמו בידי ציידי האדם שנוצרו בידי שומרי היקום, אך גם הוצאו מכלל פעולה על ידם. במהלך הרפתקאותיהם הם נתקלים בפקח אדום בשם רייזר ולוקחים אותו כשבוי שלהם, אך בהמשך הם מגייסים אותו לשורותיהם לאחר שהוא עוזר להם להביס את אטרוסיטוס. רייזר גם מתאהב באיה, אולם לאחר הבסתו של אטרוסיטוס התוכנה שלה מושחתת. היא הופכת לרעה ומתכננת להשמיד את כל החיים ביקום. לקראת סיום העונה, ג'ורדן מגלה שאיה נולדה מתוך ישות חיה ושהיא נמצאת בחיים. הוא מנסה לשכנע אותה להפסיק עם הרצח ההמוני, אך נכשל. רייזר נפצע באורח אנוש בניסיונו להרוג את איה, והיא מגנה על עצמה על ידי יריית קרן אנרגיה. ג'ורדן משכנע אותה שמה שהיא עושה הוא שגוי, והיא מצילה את היקום ומרפאת את רייזר. אולם, מתוך זעמה, היא יוצרת את צבא ציידי האדם ומעתיקה גרסה של עצמה לתוך כל אחד ואחד מהם. הדרך היחידה להשבית אותם היא לשתול וירוס מחשבים אשר ישמיד בסופו של דבר את איה. היא שותלת את הווירוס וציידי האדם מפסיקים לפעול. בסופו של דבר היא משמידה את עצמה ונפרדת לשלום מרייזר. בכוכב הלכת אואה, רייזר אינו מאמין שאיה מתה משום שהיא יצור תבוני חי וקיים ולא רובוט, והיא אינה יכולה להיות מושמדת כתוצאה מווירוס מחשבים. הוא יוצא לחפש אחריה ברחבי היקום. חיל הפקחים הירוקים חוגג את ניצחונו. טבעת כוח כחולה עוקבת אחרי רייזר, והשאלה אם הוא יקבל אותה נותרת פתוחה. אתר האינטרנט הרשמי של גרין לנטרן: סדרת האנימציה "גרין לנטרן: סדרת האנימציה", במסד הנתונים הקולנועיים IMDb (באנגלית) "גרין לנטרן: סדרת האנימציה", באתר Rotten Tomatoes (באנגלית) "גרין לנטרן: סדרת האנימציה", במסד הנתונים הקולנועיים KinoPoisk (ברוסית) גרין לנטרן, במיזם "אישים" לתיעוד היצירה הישראלית Danny Bojic, Why Was Green Lantern Canceled After Just One Season?, Looper, ‏2023-09-27 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יחסי גרמניה – הרפובליקה של קונגו

יחסי גרמניה–הרפובליקה של קונגו הם יחסי החוץ בין הרפובליקה של קונגו לגרמניה. היחסים בין הרפובליקה של קונגו לגרמניה הם טובים, אך לא אינטנסיביים. שגרירות גרמניה נסגרה בשנת 1997 כתוצאה ממלחמת האזרחים; היא נפתחה מחדש בשנת 2013. ההכנסה למדינה לנפש גבוהה באזור, וזו אחת הסיבות לכך שרפובליקת קונגו אינה שותפה לשיתוף פעולה פיתוח דו-צדדי גרמני. היחסים הכלכליים בין גרמניה לרפובליקה של קונגו אינם אינטנסיביים. רק כמה חברות גרמניות פעילות ברפובליקה של קונגו. משלחת של איגוד העסקים הגרמני-אפריקאי ביקרה לאחרונה במדינה בספטמבר 2014. גרמניה מייבאת נפט גולמי ועץ מרפובליקת קונגו ומייצאת מכונות, כלי רכב, מוצרי ברזל, מוצרים ביתיים ומוצרים כימיים לקונגו. יחסי התרבות בין גרמניה לרפובליקה של קונגו אינם נרחבים במיוחד. גרמנית היא קורס אופציונלי בשבעה בתי ספר לדקדוק בברזוויל. באוניברסיטה מלמדים גרמנית רק כמקצוע משני. באגן הקונגו מרחב היער השני בגודלו בעולם. גרמניה עובדת באמצעות ארגונים כמו CAFI (יוזמת היערות המרכז אפריקאית), COMIFAC (Commission des Forêts d'Afrique Centrale) ושותפות יערות אגן קונגו להגנה על יערות הגשם הטרופיים באזור. במסגרת זו מתוכננות תוכניות לביצוע פרויקטים ברפובליקה של קונגו על ידי Deutsche Gesellschaft für Internationale Zusammenarbeit (GIZ). בין דרזדן לברזוויל קיימת ברית ערים תאומות. זה תפס תאוצה חדשה בעקבות ביקורו של ראש עיריית דרזדן בברזוויל בינואר 2019 וביקור חוזר של עמיתו בספטמבר 2019, שניהם בליווי משלחות גדולות. הרפובליקה של קונגו מחזיקה בגרמניה שגרירות בברלין. גרמניה מחזיקה ברפובליקה של קונגו שגרירות בברזוויל. מדיה וקבצים בנושא יחסי גרמניה – הרפובליקה של קונגו בוויקישיתוף יחסי גרמניה–הרפובליקה של קונגו באתר משרד החוץ הפדרלי יחסי גרמניה–הרפובליקה של קונגו באתר משרד החוץ הפדרלי
הייתי כלת מלחמה ממין זכר

הייתי כלת מלחמה ממין זכר (באנגלית: I Was a Male War Bride) הוא סרט קומדיה אמריקאי בשחור-לבן משנת 1949, בבימויו של הווארד הוקס, עם קרי גרנט ואן שרידן (אנ') בתפקידים הראשיים. התסריט מבוסס בחלקו על סיפור אוטוביוגרפי של רוז'ה שרלייה (אנ') שפורסם תחת שם העט הנרי רושארד (אנ'). חוק כלות מלחמה איפשר לנשים אירופאיות שנישאו לחיילים אמריקאים להגר עם בני זוגם לארצות הברית אבל לא איפשר זאת לגברים אירופאים שנישאו לחיילות אמריקאיות - על כך בנויה העלילה הקומית. הנרי רושארד (קרי גרנט) הוא קצין צרפתי בחיל הכיבוש בגרמניה. הוא מגיע להיידלברג כדי לצאת למשימת מלחמה בשוק השחור בבאד נויהם. כיוון שאינו נוהג מצרפים אליו למשימה את לוטננט קתרין "קטי" גייטס (אן שרידן) שהייתה אתו במשימה קודמת שהסתיימה בריב. הצבא נותן להם אופנוע. קטי נוהגת והנרי יושב ב"סירה". הם עוברים הרפתקאות, צולחים נהר, חותרים בסירה וכמעט נופלים ליד מפל מים, נרטבים בגשם ומגיעים לבסוף לפונדק בבאד נויהם. הנרי מעסה את גבה הכואב של קטי אבל נאלץ לבלות את הלילה בחדר לאחר שהמנעול נשבר. בבוקר היא בטוחה שהוא עשה זאת כדי לשכב לצידה... למחרת מתלבש הנרי כגרמני כדי לחדור למרכז השוק השחור. קטי צופה עליו מבחוץ. המשטרה פושטת על המקום ואוסרת את הנרי. הוא טוען כי הוא קצין צרפתי ומבקש מקטי כי תאשר זאת אך היא אומרת לשוטרים שאינה מכירה אותו. הנרי נכלא וקטי משחררת אותו ואומרת לו כי פעלה לפי הוראותיו שתכחיש שאין לה קשר אתו. במסע חזרה להיידלברג הם מתאהבים ומתחילים להתחתן. הם עוברים שלושה טקסי חתונה - קתולי, פרוטסטנטי ואצל ראש העיר. ממלאים טפסים רבים אבל מסתבר להם שלפי חוק כלות המלחמה, הנרי לא יוכל להצטרף לקטי בחזרתה לארצות הברית כי הוא גבר ולא אישה... לבסוף הם מגיעים לנמל ברמן וקטי מחליטה כי על הנרי להתחפש לאישה. היא גוזרת שערות מזנב סוס ומכינה לו פאה נכרית וגם נותנת לו חצאית. הם מצליחים לעלות על הספינה כשהנרי מחופש לאחות צבאית אך מיד הנרי נקרא לחדר הניתוח לעזור בלידה ו"נתפס" שהוא גבר. קטי מצליחה להסביר לקפטן ולכומר של הספינה את המצב והנרי מורשה להישאר בתא ביחד עם קטי עד שפסל החירות נשקף מבעד חלון התא. מדיה וקבצים בנושא הייתי כלת מלחמה ממין זכר בוויקישיתוף "הייתי כלת מלחמה ממין זכר", במסד הנתונים הקולנועיים IMDb (באנגלית) "הייתי כלת מלחמה ממין זכר", באתר נטפליקס "הייתי כלת מלחמה ממין זכר", באתר AllMovie (באנגלית) "הייתי כלת מלחמה ממין זכר", באתר Rotten Tomatoes (באנגלית) "הייתי כלת מלחמה ממין זכר", באתר Box Office Mojo (באנגלית) "הייתי כלת מלחמה ממין זכר", באתר אידיבי "הייתי כלת מלחמה ממין זכר", במסד הנתונים הקולנועיים KinoPoisk (ברוסית) קדימון להייתי כלת מלחמה ממין זכר, באתר יוטיוב הייתי כלת מלחמה ממין זכר, באתר TCM
יחסי הממלכה המאוחדת – הרפובליקה של קונגו

יחסי הממלכה המאוחדת–הרפובליקה של קונגו הם יחסי החוץ בין הרפובליקה של קונגו לבריטניה. שתי המדינות כוננו יחסים דיפלומטיים בשנת 1960, לאחר שקונגו קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם. הרפובליקה של קונגו אינה מיוצגת בבריטניה לא בדרג השגרירות ולא בדרג הקונסוליה. בריטניה מיוצגת ברפובליקה של קונגו באמצעות שגרירותה בקינשאסה, הרפובליקה הדמוקרטית של קונגו. מדיה וקבצים בנושא יחסי הממלכה המאוחדת – הרפובליקה של קונגו בוויקישיתוף בריטניה וקונגו באתר משרד החוץ הבריטי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
מנהל הימים של ארצות הברית

מנהל הימים של ארצות הברית (באנגלית: The United States Maritime Administration) היא סוכנות הכפופה למחלקת התחבורה של ארצות הברית. הסוכנות אחראית בין היתר על קיום פעילות מחקר ופיתוח בתחום הימי, תחזוק ציוד ימי ועל פיתוח ותחזוקה של סחר חוץ מארצות הברית. כאשר בוטלה הוועדה הימית של ארצות הברית במאי 1950, חולקו תפקידה בין המועצה הימית הפדרלית (שהייתה אחראיית בין היתר על הסדרת ענף הספנות וענק סובסידיות לבנייה והפעלה של ספינות מסחר) לבין המינהל הימי, שהיהי אחראי על ניהול הסבסוד ועל הפעלת האקדמיה הימית לסוחרים של ארצות הברית. ב-1961 נלקחו הסמוכיוית של המועצה הימית הפדרליתותפקידי הסבסוד שהיו לה הוקצו לוועדת הסבסוד הימי של מינהל ימים האמריקאי. באוגוסט 1981, הסוכנות הוכפפה למחלקת התחבורה של ארצות הברית. מדיה וקבצים בנושא מנהל הימים של ארצות הברית בוויקישיתוף אתר האינטרנט הרשמי של מנהל הימים של ארצות הברית (באנגלית) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
מנהל מסילות הרכבת הפדרלי

מנהל מסילות הרכבת הפדרלי (באנגלית: The Federal Railroad Administration) היא סוכנות במחלקת התחבורה של ארצות הברית. הסוכנות הוקמה לאחר חקיקת חוק מחלקת התחבורה שנחקק ב-1965. מטרתה של הסוכנות היא לפרסם ולאכוף את תקנות הבטיחות ברכבות בארצות הברית, לנהל תוכניות סיוע לרכבות, לבצע מחקר ופיתוח לשפיור בטיחות הרכבות ומדיניות התחבורה בתחום הרכבות בארצות הברית ועוד. מנהל מסילות הרכבת הפדרלי מעסיק כ-850 עובדים. פרק זה לוקה בחסר. אנא תרמו לוויקיפדיה והשלימו אותו. ב-2011 החלה סוכנות בעדכון המיכשור האלקטורני של מפעילי הרכבות ברחבי ארצות הברית. ביוני 2015 הודיעה הסוכנות על יוזמה חדשה בתחום התחבורה מסילתית בשיתוף פעולה עם חברת הענק האמריקאית, גוגל. היוזמה צפוי להתקין מכשירי GPS שישמשו חלק שוטף בשירות המיפוי של הסוכנות, הנתונים של מכשירי ה-GPS מעבירים למשרדי הסוכנות את המיקומים של למעלה מ-250,000 קרונות רכבת בארצות הברית. הסוכנות מאמינה כי הדבר ישפר את הבטיחות של אנשים המשתמשים במערכות ניווט בנהיגה ברכבת. הסוכנות הפדרלית לתחבורת רכבות, המקבילה הרוסית מדיה וקבצים בנושא מנהל מסילות הרכבת הפדרלי בוויקישיתוף אתר האינטרנט הרשמי של מנהל מסילות הרכבת הפדרלי (באנגלית) מנהל מסילות הרכבת הפדרלי, ברשת החברתית פייסבוק מנהל מסילות הרכבת הפדרלי, ברשת החברתית אקס (טוויטר) מנהל מסילות הרכבת הפדרלי, ברשת החברתית LinkedIn מנהל מסילות הרכבת הפדרלי, סרטונים בערוץ היוטיוב "Electronic Device Distraction". Federal Railroad Administration. United States Department of Transportation. נבדק ב-28 בנובמבר 2017. {{cite web}}: (עזרה) Mouawad, Jad (29 ביוני 2015). "Agency Taps Mapping Technology to Curb Rail Crossing Accidents". New York Times. נבדק ב-27 באפריל 2016. {{cite news}}: (עזרה) "Google, FRA team up for safety; will add rail crossing data to maps". 29 ביוני 2015. {{cite web}}: (עזרה)
חיים ביחד (סדרת טלוויזיה)

חיים ביחד (באנגלית: Life; חיים) היא סדרת דרמה בריטית של ה-BBC מאת מייקל ברטלט. הסדרה שודרה לראשונה ב-29 בספטמבר 2020. הסדרה עוקבת אחר ארבעה דיירים בבית ויקטוריאני במנצ'סטר, שהוסב לבית דירות. את אנסמבל השחקנים בסדרה מובילים אליסון סטדמן ופיטר דייוויסון. עוד מככבים בסדרה מליסה ג'ונס ואדריאן לסטר, יחד עם ויקטוריה המילטון, שמגלמת את אנה בייקר, הדמות שגילמה בסדרה קודמת של ברטלט "דוקטור פוסטר". הפעם היא משתמשת בשם בל סטון. הגרוש שלה ניל בייקר (בגילומו של אדם ג'יימס) מופיע בשלושה פרקים בסדרה. אליסון סטדמן – גייל ריינולדס, אשתו בת השבעים של הנרי, שמגלה שאינה מרוצה מנישואיה פיטר דייוויסון – הנרי ריינולדס, בעלה של גייל אדריאן לסטר – דייוויד אסטון, מרצה לספרות אנגלית שהתאלמן לפני זמן קצר רייצ'ל סטירלינג – קלי אסטון, אשתו המתה של דייוויד, מופיעה לפניו כרוח רפאים סאירה קאודרי – סאירה מאליק, תלמידה של דייוויד ויקטוריה המילטון – בל סטון, גרושה. שמה הקודם היה אנה בייקר (ראו "דוקטור פוסטר") ארין קלימן – מאיה סטון, אחייניתה של בל סטון, שעוברת לגור בביתה מליסה ג'ונס – האנה טיילור, אישה בהריון ובזוגיות עם ליאם קלווין דמבה – אנדי, אבי התינוק של האנה ג'ושואה ג'יימס – ליאם באנר, הארוס של האנה סוזאנה פילדינג – רות סטון, אחותה של בל, המאושפזת בכפייה אדם ג'יימס – ניל בייקר, הגרוש של בל (ראו "דוקטור פוסטר") איליין פייג' – הלן, ידידה ותיקה של הנרי וגייל "חיים ביחד", במסד הנתונים הקולנועיים IMDb (באנגלית) "חיים ביחד", באתר Rotten Tomatoes (באנגלית) "חיים ביחד", במסד הנתונים הקולנועיים KinoPoisk (ברוסית) "חיים ביחד" באתר BBC Online גילי איזיקוביץ, "חיים ביחד": נוגעת ללב, הרבה מעל לציפיות, באתר הארץ, 1 במאי 2021 "Life review – hopes and heartaches behind closed doors". the Guardian (באנגלית). 2020-09-29. Sutton, Megan (7 בספטמבר 2020). "Everything you need to know about Doctor Foster spin-off 'LIFE'". Good Housekeeping. נבדק ב-3 באוקטובר 2020. {{cite web}}: (עזרה)
יחסי אוסטריה–סינגפור

יחסי אוסטריה–סינגפור הם יחסי החוץ בין אוסטריה וסינגפור. שתי המדינות משתפות פעולה במגוון תחומים ואגונים, ובכלל זה באו"ם. סינגפור היא השותפה המובילה של האיחוד האירופי, שבכללה אוסטריה, בדרום מזרח אסיה, עם יותר מ-10,000 חברות אירופאיות הממוקמות במדינת העיר, ונהנות במיוחד מכללי מיסוי מועילים. כיום פועלות בסינגפור 220 חברות אוסטריות, כולל יצרנית שבבי חיישנים AMS, בהיקף ההשקעות של יותר מ-2 מיליארד דולר. אוסטריה מחזיקה שגרירות בסינגפור. סינגפור מחזיקה באוסטריה שגרירות בווינה. מדיה וקבצים בנושא יחסי אוסטריה–סינגפור בוויקישיתוף שגרירות אוסטריה בסינגפור באתר משרד החוץ האוסטרי Singapore, Austria sign agreement to boost cooperation in digitalisation, ICT באתר channelnewsasia‏, 17 באוקטובר 2018 שגרירות אוסטריה בסינגפור באתר משרד החוץ האוסטרי
מנהל הבטיחות בכבישים המהירים הפדרלי

מנהל הבטיחות בכבישים המהירים הפדרלי (באנגלית: The National Highway Traffic Safety Administration) היא סוכנות הכפופה למחלקת התחבורה של ארצות הברית ואמונה על טיפול בבטיחות בדרכים בארצות הברית. במהלך שנות ה-60 של המאה ה-20 גבר הלחץ הציבורי בארצות הברית לפעול למען הבטיחות בדרכים במדינה. הקמפיין ציבורי הזה הגיע לשיאו בפרסום המאמר "לא בטוח בכל מהירות" מאת עורך הדין והפעייל החברתי, ראלף ניידר. ב-1966 ערך הקונגרס סדרת דיונים מתקשורים בנוגע לבטיחות בדרכים והחליט באוקטובר של אותה שנה להעביר חוק שבמסגרתו הוקמה מחלק התחבורה האמריקאית וכן חיוב להתקין בכלי רכב חגורת בטיחות. סדרת החוקים, שנחתמו על ידי הנשיא, לינדון ג'ונסון הקימה גם את הסוכנות הלאומית לבטיחות בדרכים, הלשכה הלאומית לבטיחות בדרכים וכן עוד מספר גופים האמונים על הנושא. בדצמבר 1970, עבר בקונגרס החוק שהקים את מנהל הבטיחות בכבשים המהירים הפדרלי ביחד עם סדרת פעולות במסגרת אותו חוק שנקרא חוק הבטיחות הדרכים ובכך איגד את כל הגופים האמונים על טיפול בבטיחות הדרכים בארצות הברית לגוף אחד ומרכזי. אתר האינטרנט הרשמי של מנהל הבטיחות בכבישים המהירים הפדרלי (באנגלית) אתר האינטרנט הרשמי של מנהל הבטיחות בכבישים המהירים הפדרלי (באנגלית) מנהל הבטיחות בכבישים המהירים הפדרלי, ברשת החברתית אקס (טוויטר) מנהל הבטיחות בכבישים המהירים הפדרלי, באתר אנציקלופדיה בריטניקה (באנגלית) "Home | National Highway Traffic Safety Administration (NHTSA) | U.S. Department of Transportation". Nhtsa.dot.gov. נבדק ב-13 בנובמבר 2011. {{cite web}}: (עזרה) Calmes, Jackie (5 באפריל 2014). "Minding the Minders of G.M." NYTimes.com. {{cite web}}: (עזרה) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
דודה (משפחה)

דודה היא אחות ההורה. דודה של ההורה (אחות הסב) היא דודה מדרגה שנייה. יש המכנים דודה גם את אשת הדוד ואת בת הדודה של אחד ההורים, דודה קשורה לאחייניה ב-25% מבחינה גנטית. במספר שפות וביניהן בפולנית ובאלבנית ישנה מילה נפרדת לתיאור אחות האם ולתיאור אחות האב. דמות הדודה מוצגת רבות בספרות ילדים, לעיתים מתוארת הדודה שמגדלת את הילד לאחר שהתייתם כמו דודה פולי בהרפתקאותיו של תום סויר או דודה פטוניה בהארי פוטר ולפעמים היא מתוארת כאישה ערירית המשדרת עצבות. מדיה וקבצים בנושא דודה בוויקישיתוף [1] [2]
הר מקארתור (אנטארקטיקה)

הר מקארתור (באנגלית: Mount McArthur) הוא ההר הגבוה בהרי וולטון, בדרום האי אלכסנדר, שבאנטארקטיקה. גובהו של ההר 1,450 מטרים מעל פני הים; והוא ההר ה-1,753 בגובהו באנטארקטיקה. ההר מופה על ידי סוקרים בריטיים מטעם הסקר האנטארקטי הבריטי בשנת 1968. שמו של ההר ניתן לו על ידי הוועדה המייעצת לשמות אנטארקטיים של בריטניה, בעקבות הסקר שנערך בשנת 1968. ההר נקרא על שמו של מלקולם מקארתור (Malcolm McArthur), גאופיזיקאי מטעם הסקר האנטארקטי הבריטי, ששהא בתחנת המחקר שבאי סטונינגטון בין השנים 1971–1973, וחקר את צפון האי אלכסנדר. הר מקארתור באתר הסקר הגאולוגי של ארצות הברית הר מקארתור באתר הגאזט האנטארקטי של ממשלת אוסטרליה הר מקארתור באתר הגאזט האנטארקטי המשווה SCAR של ממשלת אוסטרליה הר מקארתור באתר peakery (מרחקים לאתרים סמוכים) מידע גאוגרפי והיסטורי מידע על גובה ההר הרי אנטארקטיקה לפי גובהם לפי מקור אחר ההר הוא ההר ה-3,084 בגובהו באנטארקטיקה. מידע היסטורי
הר מקארתור

האם התכוונתם ל... אנטארקטיקה הר מקארתור (אנטארקטיקה) – הר בהרי וולטון, באי אלכסנדר שבאנטארקטיקה קנדה הר מקארתור (קולומביה הבריטית) – הר בשטח פארק הלאומי יוהו, בקבוצת הרכסים רכסי פארק שבהרי הרוקי הקנדיים, בפרובינציית קולומביה הבריטית שבקנדה ארצות הברית הר מקארתור (אלסקה) – הר במחוז פטרסבורג, במדינת אלסקה שבארצות הברית
טובי סבסטיאן

סבסטיאן טובי מ. פיו (באנגלית: Toby Sebastian נולד ב-26 בפברואר 1992), הידוע בשם הבמה טובי סבסטיאן, הוא שחקן קולנוע, טלוויזיה ומוזיקאי בריטי. הוא ידוע בעיקר בזכות גילום דמותו של טריסטאן מארטל בסדרת הטלוויזיה "משחקי הכס". סבסטיאן נולד באוקספורד אך גדל באנדלוסיה, ספרד, עם שלוש אחיותיו (כולן שחקניות): פלורנס פיו, אראבלה ורפאלה. אביו, קלינטון פיו, הוא מסעדן ומעצב. אמו דבורה היא מורה למחול. סבסטיאן הופיע לראשונה בטלוויזיה כמתמודד בתוכנית המציאות "Orange unsignedAct", בשנת 2008. סבסטיאן הופיע כזמר-כותב שירים, כשהוא מבצע שירים משלו במסגרת תחרות לזכייה בחוזה הקלטה של 60,000 לירות שטרלינג, אך לא עלה לגמר. בעקבות המופע הוא עזב את בית הספר וחתם על חוזה עם אולפני A&M (יוניברסל) ובילה שנים בין לונדון, לוס אנג'לס ונאשוויל שם הקליט את אלבום הבכורה שלו עם המפיק עטור הפרסים כריס לינדזי. הופעתו הראשונה בקולנוע הייתה בשנת 2012 בסרט, "הפילוסופים". הוא הופיע בסדרת הטלוויזיה "האוהל האדום" המבוססת על רומן מאת הסופרת אניטה דיאמנט. לאחר מכן שיחק בסרט "משימה סוף" (לצד היילי סטיינפלד, סופי טרנר ותומאס מאן) בתפקיד קאש פנטון. באותו סרט תרם סבסטיאן לפסקול חמישה שירים מקוריים. בשנת 2015 לוהק סבסטיאן לעונה החמישית של סדרת הטלוויזיה "משחקי הכס" בתפקיד טריסטאן מארטל. בשנת 2017 גילם סבסטיאן את אנדראה בוצ'לי בסרט הביוגרפיה "המוזיקה של השתיקה", לצד אנטוניו בנדרס וג'ורדי מולה בבימויו של מייקל רדפורד. באותה שנה שיחק בסרט העלילתי "Trading Paint", דרמת ספורט בכיכובם של ג'ון טרבולטה, מייקל מדסן ושאניה טוויין, ובבימויו של קרזן קאדר. בשנת 2019 הוציא סבסטיאן מיני אלבום בשם "Hamliar" בהפקתו של מתיו בנברוק, מפיק שהפיק לאמנים כמו דיידו, פאולו נוטיני ואד דרויט. מדיה וקבצים בנושא טובי סבסטיאן בוויקישיתוף טובי סבסטיאן, ברשת החברתית אקס (טוויטר) טובי סבסטיאן, במסד הנתונים הקולנועיים IMDb (באנגלית) טובי סבסטיאן, באתר AllMovie (באנגלית) טובי סבסטיאן, במסד הנתונים הקולנועיים KinoPoisk (ברוסית) "Who is Toby Sebastian? 8 things you need to know about the beautiful Brit playing Trystane Martell in Game of Thrones season 5". Metro. 23 ביולי 2014. נבדק ב-3 באוקטובר 2014. {{cite web}}: (עזרה) "Musician Toby Sebastian Joins Hailee Steinfeld in 'Barely Lethal' (Exclusive)". The Hollywood Reporter (באנגלית). נבדק ב-2019-10-30. "Go Westeros: meet Game of Thrones' new player Toby Sebastian". Evening Standard (באנגלית). 2015-03-19. נבדק ב-2019-10-30. Alm, David. "'Game Of Thrones' Star Toby Sebastian On Portraying Andrea Bocelli In 'The Music Of Silence'". Forbes (באנגלית). נבדק ב-2019-10-30. McNary, Dave (2016-11-10). "Antonio Banderas, Toby Sebastian to Star in Andrea Bocelli Movie". Variety (באנגלית). נבדק ב-2019-10-30.
מה שבע

מה שבע היא סדרת קומדיה ישראלית, שעלתה לשידור ב-25 ביוני 2021 בקשת 12. את הסדרה כתבו רן דברת, אבי בלקין וישראל קטורזה, שגם משתתף בה. הסדרה מבוססת על חייו האישיים של ישראל קטורזה עם שבעת ילדיו. הסדרה עוקבת אחרי חייהם של משפחת מגנזי: דודי (ישראל קטורזה) ודלית (מיה דגן), בני זוג שמתגוררים ביהוד ומגדלים שבעה ילדים, כשהשמות של כל בני המשפחה מתחילים באות ד'. דודי הוא שמאי מקרקעין גאה, ודלית מחליטה לחזור לשוק העבודה אחרי שנים בהן התרכזה בגידול הילדים. מלבד המשפחה הגדולה, הם נאלצים להתמודד עם אבשי (יניב ביטון), חברו הטוב של דודי ושותפו לעסק השמאות, מדלן (ליאת גורן), אמו השתלטנית והמניפולטיבית של דודי, וויקי (שירי גדני), אחותה הגרושה הטרייה של דלית, ובכל זאת להישאר שפויים. דודי ודלית עסוקים בשני מוקדים עיקריים- טיפול בילדיהם והגשמה עצמית בעבודה (דלית בחיפוש עבודה ודודי באהבה רבה לתחום השמאות). בשונה מסדרות אחרות מסוגה, כגון רמזור או חברות, ההורים בסדרה זו רוצים להיות יותר זמן עם ילדיהם ומראים כלפיהם אהבה וגאווה. דודי מגנזי (ישראל קטורזה) – אב המשפחה. שמאי מקרקעין. דלית מגנזי (מיה דגן) – אם המשפחה. מפיקת אירועים. דקלה (אור גרוס) – הבת הבכורה. לומדת בכיתה י"ב. דביר (יפתח סמוכה) – הילד השני. לומד בכיתה י"א. דורון (עדן קטורזה) – הילדה השלישית. לומדת בכיתה ח. היא כל הזמן מוותרת לאחיה ומעריכה כל דבר. דור (ליעד קטורזה) – הילד הרביעי. לומד בכיתה ז. דודי מצפה מדור להמשיך אותו בעסק. דניאל (אמליה דגן) – הילדה החמישית. לומדת בכיתה א'. דוד ודלמון (שון וטומי איגולניקוב) - הילדים השישי והשביעי. תאומים. בני שנה. מדלן מגנזי (ליאת גורן) – אמם השתלטנית והמניפולטיבית של דודי, ענת ומרב. אבשלום (אבשי) מלכי (יניב ביטון) – חברו הטוב ביותר של דודי ושותפו לעסק השמאות. ויקי (שירי גדני) – אחותה של דלית. גרושה טרייה. הדס תמם (ריקי בליך) – השכנה של משפחת מגנזי. קלינאית תקשורת. נשואה לאימרי, דלית שונאת אותה. אימרי תמם (דורון אורן) – השכן של משפחת מגנזי. נשוי להדס. רופא. ציפי (רותי הולצמן) – אמם של דלית וויקי. אריה (אבי אוריה) – אביהם של דלית וויקי. ראובן אהרוני (רוברטו פולק) – השכן של משפחת מגנזי. גר לבדו. אומר מצחיק את המילה קונסולה. ענת (יפית אסולין) -אחות של דודי ומרב. מרב (הדס לב) -אחות של דודי וענת. בסדרה משתתפים שניים מילדיו של קטורזה, עדן וליעד, וכן בתה של דגן, אמליה. הסדרה עלתה לשידור ב-25 ביוני 2021 בערוץ קשת 12, ושודרה בימי שישי, במשבצת השידור של "סברי מרנן". מה שבע, ברשת החברתית אינסטגרם "מה שבע", באתר mako TV מה שבע, ברשת החברתית אינסטגרם "מה שבע", במאגר הידע העברי לקולנוע ישראלי ועולמי "אידיבי" ערב טוב עם גיא פינס, ‏קטורזה: "שואלים אותי - למה הבאתם שבעה ילדים?", באתר ‏מאקו‏, 24 ביוני 2021